Rikunarita-ORG/Wikinium huggingface dataset:
# कोणधारी

| कोणधारी (पाइनोफ़ाइटा) Conifers (Pinophyta) |
| --- |
|  |
| उत्तरी कैलीफ़ोरनिया में एक कोणधारियों का जंगल |
| वैज्ञानिक वर्गीकरण |
| जगत: | पादप |
| अश्रेणीत: | स्पर्मैटोफ़ाइटा (Spermatophyta) |
| अश्रेणीत: | अनावृतबीजी (Gymnospermae) |
| विभाग: | पाइनोफ़ाइटा (Pinophyta) |
| वर्ग: | पिनोप्सिडा (Pinopsida) |
| गण व कुल |
| * Cordaitales †
* पायनालेज़ (Pinales)
	+ पायनेसीए (Pinaceae)
	+ Araucariaceae
	+ Podocarpaceae
	+ Sciadopityaceae
	+ Cupressaceae
	+ Cephalotaxaceae
	+ टैक्सेसिए (Taxaceae)
* Vojnovskyales †
* Voltziales †
 |

**कोणधारी** या **शंकुधारी** (अंग्रेज़ी: coniferous, कॉनिफ़ॅरस) वृक्षों की एक प्रजाति है। यह ठन्डे या कम गरम क्षेत्रों में पनपते हैं और इनपर कोण या शंकु उगते हैं। इन पेड़ों का जनन इन्ही कोणों के माध्यम से होता है। ऐसे पेड़ों के पत्ते भी प्रायः चपटे होने की अपेक्षा लम्बी तीलियों जैसे होते हैं। वैज्ञानिक रूप से इन पेड़ों को 'पाइनोफ़ाइटा' (Pinophyta), 'कॉनिफ़ॅरोफ़ाइटा' (Coniferophyta) या कॉनिफ़ॅरे (Coniferae) कहा जाता है। चीड़ (पाइन), तालिसपत्र (यू), प्रसरल (स्प्रूस), सनोबर (फ़र) और देवदार (सीडर) के पेड़ इसी कोणधारियों की श्रेणी में आते हैं।

## कुछ कोणधारी सम्बन्धी चित्र

* कुक चीड़ (Cook Pine) के पत्ते
* तालिसपत्र के बीजों के इर्द-गिर्द चिड़ियों को आकर्षित करने के लिए एक लाल-सुर्ख़ भाग होता है
* प्रसरल की एक कोण

## इन्हें भी देखें

* कोणधारी शंकु
* सीडर
* चीड़
* प्रसरल

## सन्दर्भ
# ज्वार आदि मोटे अनाज

खेत में लहलहाती बाजरे की फसल
खेत में लगी मड़ुआ (कंगनी) की फसल
चीना (proso millet) की पकी हुई बाली
अंकुरित बाजरे (Sprouting millet) का पौधा
ज्वार, बाजरा, कोदो आदि मोटे अनाजों को अंग्रेजी में सम्मिलित रूप से 'मिलेट' (millet) कहते हैं। ये सभी छोटे आकार के बीज वाली घासें हैं किन्तु विश्व भर में बहुत प्राचीन काल से इनकी अन्न के रूप में या चारे के रूप में खेती होती चली आयी है। इनमें से अधिकांश प्रजातियाँ पैनिसी (Paniceae) समूह की हैं।

ये मोटे अनाज एशिया और अफ्रीका (मुख्यतः दक्षिणी भारत, माली, नाइजेरिया, और नाइजर) के अर्ध-शुष्क ऊष्णकटिबंधीय क्षेत्रों की महत्वपूर्ण फसले हैं और इनमें से ९७ प्रतिशत अनाजों का उत्पादन विकाशशील देशों में होता है। इन फसलों की विशेषता है कि ये कम समय में तैयार हो जातीं हैं और शुष्क तथा अधिक गरम जलवायु में भी अच्छा Archived 2025-02-16 at the वेबैक मशीन उत्पादन देतीं हैं।

## बाहरी कड़ियाँ

* मिलेटस के प्रकार
* कमाल के अन्न हैं मोटे अनाज, लेकिन खाद्य क्रान्ति अभी दूर है
* भारत की सलाह पर मोटे अनाज की ओर लौटता विश्व समाज
* कोदो मिलेट: सेहत का खजाना Archived 2025-02-16 at the वेबैक मशीन
# ऐन्डीज़ पर्वत शृंखला

अकोंकागुआ का आकाशीय चित्र

**ऐण्डीज** (स्पेनी और अंग्रेज़ी: Andes) दुनिया की सबसे लम्बी पर्वत शृंखला है जो दक्षिण अमेरिका के पश्चिमी तट पर स्थित है। कुल मिलाकर यह पर्वतमाला ७,००० किमी तक चलती है और लगभग २०० किमी की औसत चौड़ाई रखती है। इस पर्वतमाला की औसत ऊँचाई ४,००० मीटर (१३,००० फ़ुट) है। ऐन्डीज़ दक्षिण अमेरिका के सात देशों - कोलम्बिया,अर्जेन्टीना, चिली, बोलिविया, पेरू, ईक्वाडोर और वेनेज़ुएला - से गुज़रती है, लेकिन चिली में इसका विस्तार सबसे अधिक है। यह पर्वत शृंखला नवीन मोडदार होने के साथ इसका संबंध अभिसारी प्लेट सीमांत होने के कारण यह भूकंप व ज्वालामुखी से प्रभावित है।

ऐन्डीज़ पर्वतों में कई उपश्रंखलाएँ शामिल हैं, जिनके बीच में निचले इलाक़े स्थित हैं। इस क्षेत्र में कई ऊँचे पठार भी मौजूद हैं और यहाँ के कई मुख्य शहर - जैसे कि कीतो, बोगोता, आरेकीपा, मेदेयीन, ला पास, सूक्रे और मेरिदा - इन्हीं पठारों पर स्थित हैं। आल्टिप्लानो का पठार नामक पठार तिब्बत के पठार के बाद विश्व का दूसरा सबसे ऊँचा पठार है। टिटिकाका झील जैसी कई पर्वतीय झीलें भी ऐन्डीज़ श्रंखला में स्थित हैं। इतिहास में ऐन्डीज़ में इंका जैसी कई मूल अमेरिकी संस्कृतियाँ भी पनपी थीं। चिली और अर्जेन्टीना की अंतरराष्ट्रीय सरहद पर खड़ा (जिसका शिखर अर्जेन्टीना की तरफ़ है) ६,९६०.८ मीटर (२२,८३७ फ़ुट) ऊँचा अकोंकागुआ पर्वत (Aconcagua) इस श्रंखला का सबसे बुलन्द पहाड़ है और यह एशिया से बाहर विश्व का सबसे ऊँचा पर्वत है।

## इन्हें भी देखें

* टिटिकाका झील

## सन्दर्भ

|  |
| --- |
| विश्व के पर्वत |
| आल्प्स | एटलस | एंडीज़ | रॉकी | यूराल | हिमालय | हिन्दु कुश | |
# पॉलीगोनेसी

| पॉलीगोनेसी Polygonaceae |
| --- |
|  |
| पॉलीगोनम पर्सिकेरिया (Polygonum persicaria) |
| वैज्ञानिक वर्गीकरण |
| जगत: | पादप |
| अश्रेणीत: | पुष्पी पादप (Angiosperms) |
| अश्रेणीत: | युडिकॉट​ (Eudicots) |
| गण: | कैरियोफ़िलालीस (Caryophyllales) |
| कुल: | पॉलीगोनेसी (Polygonaceae) झ़ुसिउ |
| उपकुल |
|
Polygonoideae
Eriogonoideae |

**पॉलीगोनेसी** (Polygonaceae) द्विबीजपत्रीय वर्ग का एक जीववैज्ञानिक कुल है, जिसमें लगभग ४० वंश (genera) और लगभग ७५० जातियाँ पाई जाती हैं। इसकी १०९ जातियाँ भारत में मिलती हैं। अधिकांशतः ये पौधे प्राक (herb) किस्म के हाते हैं, पर कुछ लतर के रूप के भी पाए जाते हैं।

पत्तियाँ सरल, पूरी और एकांतर (alternate) होती हैं। अनुपर्ण (stipule) विशेष प्रकार का होता है, जो तने के चारों ओर खोखली नली बनाता है और एक पर्वसंधि (node) से लेकर दूसरी पर्वसंधि कुछ ऊँचाई तक घेरे रहता है। इसे नाल चोली अनुपर्ण कहते हैं और यह इस कुल की विशेषता है। पुष्पगुच्छ असीमाक्षी (racemoss) होता है तथा फूल द्विलिंगी और नियमित (regular) होते हैं। कभी-कभी अनियमित भी होते हैं। परिदलपुंज (perianth) दो चक्करों (whorls) में, तीन बाहर और तीन अंदर या एक चक्कर में पाँच, होते हैं। पुमंग (androecium) भी तीन और तीन के दो चक्करों में, या पाँच से आठ तक एक ही चक्कर में, होता है। जायांग (gynaeceum) की संख्या तीन होती है, जो युक्तांडपी (syncarpous) होते हैं। ओवरी या अंडाशय सुपीरियर (superior) होता है। फल छोटा तिकोना होता है।

इस कुल के मुख्य वंशों को तीन उपकुलों में भी बाँटा जाता है। ये उपकुल हैं,

* (१) रूमीकायडिई (Rumicoideae),
* (२) पॉलीगोनॉयडिई (Polygonoideae) और
* (३) कॉकोलोबॉयडिई (Coccoloboideae)

## बाहरी कड़ियाँ

* Polygonaceae In: FNA volume 5 In: Family List In: *Flora of North America* At: eFloras
* Polygonaceae In: *Genera Plantarum* (Jussieu) At: Genera Plantarum At: Search At: Botanicus.org
* List of Genera in Polygonaceae At: Polygonaceae At: Caryophyllales At: Angiosperm Phylogeny Website At: Missoure Botanical Garden Website
* List of genera in family Polygonaceae At: Dicotyledons At: List Genera within a Family At: Vascular Plant Families and Genera At: About the Checklist At: World Checklist of Selected Plant Families At: Data Sources At: ePIC At: Scientific Databases At: Kew Gardens
* List of genera At: Polygonaceae At: List of families At: Families and Genera in GRIN At: Queries At: GRIN taxonomy for plants
* non-core Caryophyllales At: Caryophyllales At: Root of the Tree (Life on Earth) At: Tree of Life web project
* Polygonaceae In: *Flowering Plants* (Takhtajan)
* Polygonaceae in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.
* Family Polygonaceae Flowers in Israel
* Polygonaceae of Mongolia in FloraGREIF

## सन्दर्भ
# रेयूनियों

**रेयूनियों** (*Réunion*) अफ्रीका में स्थित एक द्वीप है। यह हिन्द महासागर में मैडागास्कर के पूर्व में २०० किमी और मॉरीशस के दक्षिण में स्थित है। इसकी राजधानी सेण्ट डैनिस है। यह द्वीप फ्रांस का एक ओवरसीज़ विभाग है।

## इतिहास

पुर्तगालियों ने सबसे पहले इस द्वीप की खोज १५१३ में की थी और इसे *सान्ता अपोल्लोनिआ* नाम दिया। उसके बाद १६३८ में फ़्रांसीसीयों ने इस द्वीप पर अधिकार कर लिया और १६४९ में राजा लुई चौदहवें ने इसे इल बरबन (*Île Bourbon*) नाम दिया। इस द्वीप पर फ़्रांसीसी और अफ़्रीकी दोनो जनसमूह रहते थे। फ़्रांसीसी क्रान्ति के बाद १७९३ में इसे वर्तमान नाम रेयूनियों दे दिया। १८०१ में नेपोलियन बोनापार्ट ने इस द्वीप को इल बोनापार्ट (*Île Bonaparte*) नाम दिया।

१८१० में अंग्रेज़ो ने इस द्वीप पर अधिकार कर लिया और इसका नाम बरबन कर दिया। जब १८१५ में इसे फ़्रांस को लौटाया गया, तो इसका नाम १८४८ तक बरबन ही रहा और इसे पुनः रेयूनियों नाम दे दिया गया।

इस द्वीप पर दासता बहुत प्रचलित थी और अफ़्रीकी दास जनसंख्या का प्रमुख भाग थे जब तक कि १८४८ में दासता को समाप्त नहीं कर दिया गया। दास प्रथा पर रोक लगने के बाद भारत, मलेशिया इत्यादि से और बाद में चीन से भी दासों को लाया गया।

## भूगोल

अन्तरिक्ष से रेयूनियों
रेयूनियों द्वीप ६३ किमी लम्बा और ४५ किमी चौड़ा है। इसका कुल क्षेत्रफल २,१५० किमी२ है। यह द्वीप संयुक्त राज्य अमेरिका के हवाई राज्य के प्रमुख द्वीप से इस मामले में समान है कि दोनों ही महाद्वीपीय प्लेटों पर स्थित हैं और इस द्वीप पर भी ज्वालामुखिय गतिविधियाँ भीतरी ओर पाई जाती हैं।

द्वीप के पूर्वी किनारे पर स्थित पिटन दि ला फोर्नास (*Piton de la Fournaise*) यहाँ का सबसे ऊँचा स्थल है और समुद्र तल से २,६११ मीटर ऊँचा है। इस प्रायः हवाई के ज्वालामुखियों का सम्बन्धी कहा जाता है क्योंकि यहाँ की जलवायु और ज्वालामुखिय गतिविधियाँ, हवाई के समान हैं। पिटन दि ला फोर्नास १६४० से सौ बार प्रस्फुटित हुआ है और यह निरन्तर निरिक्षण में रहता है। सबसे हाल का प्रस्फुटन १३ अगस्त, २००४ को हुआ था।

## जनसांख्यिकी

द्वीप की कुल जनसंख्या ८ लाख है और द्वीप के वासी विभिन्न नस्लीय समूहों के हैं: मिश्रित नस्लीयता ६४%, भारतीय २८%, यूरोपीय २%, चीनी २%, पूर्वी अफ़्रीकी १% और अन्य ३%।

कुल जनसंख्या का ८४.९% ईसाई हैं। अन्य धर्मावलम्बियों में हिन्दू ६.७%, मुसलमान २.१५% और अन्य ६.२५% हैं।

*
*
*

## बाहरी कड़ियाँ

* रेयूनियों+भारत

**सरकार जनरल काउंसिल जालस्थल
* क्षेत्रीय परिषद जालस्थल

**समीक्षाएँ सीआईए वर्ल्ड फैक्टबुक - *रेयूनियों*
* मुक्त निर्देशिका परियोजना - *रेयूनियों* निर्देशिका श्रेणी
* रेयूनियों का इतिहास

**पर्यटन आधिकारिक पर्यटन जालस्थल
* रेयूनियों द्वीप के बारे में पोर्टल (फ़्रांसीसी - अंग्रेज़ी)
* रेयूनियों की छवियाँ
* विलगोटू - रेयूनियों यात्रा मार्गदर्शिकाऔर निर्देशिका
* रेयूनियों द्वीप के लिए विस्तृत ऑनलाइन मार्गदर्शिका
* लोन्ली प्लेनेट - विश्व मार्गदर्शिका: रेयूनियों
* पर्ल द्वीप द्वीप पर, द्वीप के बारे में कदाचित एकमात्र जालस्थल
* चित्र दीर्घा: जलप्रपात, वर्षावन पैदल भरमण, ज्वालामुखी "ला फोर्नास", समुद्रतट, नदी, तट...
* रेयूनियोंआइलैण्ड.नेट - रेयूनियों द्वीप के बारे में एक ऑनलाइन मार्गदर्शिका

**जीव-जन्तु और वनस्पति मेर-लॉंज के प्राकृतिक रिज़र्व पर वैज्ञानिक विनियोग
* वनस्पति - बोटेनिक गार्डन - वर्षा वन (चित्र दीर्घा)

**अन्य मौसम पूर्वानुमान
* डैनियल लाकूटर का जालस्थल
* अंग्रेज़ी में चिट्ठा
* रेयूनियों में तमिल आवास
* ब्रास डि कवेर्न की खाइयों का हवाई चित्र
* रेयूनियों की गूगल मानचित्रावली इमेजरी
* एक निवासी का रीयूनियन पर विदेश से परिप्रेक्ष्य पर चिट्ठा
# उत्तरी न्देबेले लोग

न्देबेले (म्थ्वाकाज़ी)| कुल जनसंख्या |
| --- |
| कई दसियों लाख |
| विशेष निवासक्षेत्र |
| भाषाएँ |
| उत्तरी न्देबेले भाषा |
| धर्म |
| **मुख्य**: ईसाई धर्म **अल्पसंख्या**: पारम्परिक अफ़्रीकी धर्म |
| सम्बन्धित सजातीय समूह |
| न्गूनी, ज़ुलु, कोसा, स्वाज़ी, दक्षिणी न्देबेले, अन्य बांटू जातियाँ  |

**उत्तरी न्देबेले** (ज़िम्बाब्वेई न्देबेले: amaNdebele, अंग्रेज़ी: Northern Ndebele) दक्षिणी अफ़्रीका भूभाग की एक बांटू जाति है जो न्देबेले संस्कृति परम्परा से जुड़ी है और मातृभाषा के रूप में न्देबेले भाषा का प्रयोग करती है। इनका इतिहास तब आरम्भ हुआ जब १९वीं शताब्दी के आरम्भ में राजा शाका ज़ूलू के अधीन ज़ूलू राज्य से म्ज़ीलीकाज़ी नामक नेता अलग हो गया और ज़ूलू लोगों की इस शाखा ने जाकर दक्षिणी न्देबेले लोगों की भूमि पर क़ब्ज़ा कर लिया। इसके उपरांत वह भी उत्तरी न्देबेले के नाम से बुलाए जाने लगे। ब्रिटिश उपनिवेशी काल में वे **माताबेले** कहलाते थे।

## इन्हें भी देखें

* ज़ुलु लोग

## सन्दर्भ
# प्लैटिपस

| *प्लैटीपुस Platypus* |
| --- |
|  |
| प्लैटीपुस |
| संरक्षण स्थिति |
|  संकटासन्न  (IUCN 3.1) |
| वैज्ञानिक वर्गीकरण |
| जगत: | जंतु |
| संघ: | रज्जुकी (Chordata) |
| वर्ग: | स्तनधारी (Mammalia) |
| अध:वर्ग: | ऑस्ट्रेलोस्फ़ेनाइडा (Australosphenida) |
| गण: | मोनोट्रीमाटा (Monotremata) |
| कुल: | ऑर्निथोरिन्कीडाए (Ornithorhynchidae) |
| वंश: | ऑर्निथोरिन्कस (Ornithorhynchus) ब्लूमेनबाख़, १८०० |
| जाति: | ऑर्निथोरिन्कस ऐनाटाइनस *O. anatinus* |
| द्विपद नाम |
| Ornithorhynchus anatinus शॉ, १७९९ |
|  |
| ऑस्ट्रेलिया में प्लैटीपस का विस्तार (लाल — मूल, पीला — फैलाया) |

नर प्लैटिपुस के पिछले पाँव में विषैला डंक मारने वाला कांटा
**प्लैटीपुस** (Platypus), जो **बत्तखमुँह प्लैटीपस** (duck-billed platypus) भी कहलाता है, पूर्वी ऑस्ट्रेलिया में रहने वाला एक स्तनधारी प्राणी है। यह स्तनधारियों के मोनोट्रीम गण की पाँच ज्ञात जातियों में से एक है (अन्य चार एकिडना की जातियाँ हैं), जो स्तनधारी होने के नाते अपने शिशुओं को दूध तो पिलाते हैं लेकिन जिनमें माता गर्भ धारण करने की बजाए अण्डे देती है। पूरे स्तनधारी समुदाय में अण्डे देने वाली केवल यही पाँच जातियाँ है। क्रमविकास (एवोल्यूशन) की दृष्टि से यह बहुत महत्वपूर्ण हैं क्योंकि यह जातियाँ उस समय का संकेत हैं जब स्तनधारी नये-नये विकसित हो रहे थे और उनमें गर्भ में शिशु विकसित करने की क्षमता उत्पन्न नहीं हुई थी। इसलिए इन्हें जीवित जीवाश्म की श्रेणी में भी डाला जाता है।

## इतिहास में

जब सन् १७९९ में यूरोपीय जीववैज्ञानिकों ने सबसे पहले एक प्लैटीपुस का मृत शरीर देखा तो उसके बत्तख जैसी थूथन, बीवर जैसी मोटी-चपटी दुम और ऊदबिलाव जैसे पैर देखकर उन्होंने ऐसे प्राणी का अस्तित्व मानने से इनकार कर दिया और अलग-अलग प्राणियों के अंगों को जोड़कर धोखा देने का आरोप लगाया है।

## विष

प्लैटीपुस उन बहुत कम स्तनधारियों में से है जो विष से अपनी रक्षा कर सकते हैं। नर प्लैटीपुस के पिछली पैरों की एड़ी पर एक कांटा बना होता है जिसे खोबकर वह अन्य प्राणी में विष डाल सकता है। यदि मानव को यह लग जाए तो आमतौर पर मृत्यु तो नहीं होती लेकिन भयंकर पीढ़ा अवश्य होती है। माना जाता है कि जैसे प्लैटीपुसों में सरिसृपों की भांति अण्डें देने की प्रवृति बची हुई थी उसी प्रकार उसमें विषैले होने की प्रवृति जारी थी। यह गुण आगे विकसित होने वाले स्तनधारियों में लुप्त हो गए।

## विद्युतभान

डॉल्फ़िन को छोड़कर, मोनोट्रीम अकेले स्तनधारी हैं जिनमें विद्युतभान की शक्ति है, यानि वे अपने ग्रास प्राणियों की मांसपेशियों में प्रयोग होने वाले विद्युत का बोध कर सकते हैं। शिकार करने के लिए प्लैटीपुस न तो दृष्टि का प्रयोग करता है और न ही सूंघने की शक्ति का। जब वह जलसमूह में जाता है तो आँख, कान और नाक बंद कर लेता है। झरनों-नदियों में वह नीचे जाकर फ़र्श में स्वयं को मिट्टी में दबा लेता है। फिर विद्युतभान के द्वारा उसे पता होता है कि पास से निकलने वाली कोई वस्तु जीवित है या कोई अजीवित चीज़ है। योग्य ग्रास पास आते ही वह लपकता है। प्रयोगों में देखा गया है कि यदि एक कृत्रिम झींगा बनाकर उसमें से विद्युत निकाली जाए तो प्लैटीपुस उसे पकड़ने की कोशिश करता है और बिना विद्युत के उसपर ध्यान भी नहीं देता।

## इन्हें भी देखें

* मोनोट्रीम
* क्रम विकास

## सन्दर्भ
# सम स्रोत निर्धारक (स्रोनि)

यू.आर.एल एवं यू आर एन के बीच का संबंध।
*सूचना* प्रौद्योगिकी के क्षेत्र में **सम स्रोत निर्धारक** (**स्रोनि**) (युनिफॉर्म रिसोर्स लोकेशन) युनिफॉर्म रिसोर्स आइडेंटिफायर (यू आर आई) का एक सबसेट होता है, जिससे ये ज्ञात होता है, कि एक आइडेन्टिफाइड रिसोर्स एवं उसे पुनर्प्राप्त करने का तरीका कहाँ उपलब्ध है। प्रचलित अनुप्रयोगों एवं कई तकनीकी दस्तावेजों एवं मौखिक चर्चाओं में इसे प्रायः गलत रूप में स्रोनि (यू.आर.आई) के समानार्थी रूप में प्रयोग किया जाता है। इसका सर्वज्ञात उदाहरण विश्वव्यापी वेब पर किसी जालपृष्ठ का पता होता है।

## सन्दर्भ

## बाहरी[1] कड़ियाँ

* RFC 3986 Uniform Resource Identifier (URI): Generic Syntax (ASCII version)
# औद्योगिक रोबोट

एक ढलाईखाने में संचालित एक कृत्रिम औद्योगिक रोबोट
**औद्योगिक रोबोट** (industrial robot) विनिर्माण के लिए काम आने वाली रोबोट प्रणाली है। औद्योगिक रोबोट तीन और अधिक अक्षों में गति करने, स्वतः काम करने, प्रोग्राम करने योग्य होते हैं।

रोबोट के विशिष्ट अनुप्रयोगों में वेल्डिंग, रंगना, समन्वायोजन, खोलना, प्रिन्टेड सर्किट बोर्ड के लिए उठाना और रखना, संवेष्टन, उत्पाद की निरीक्षण और परीक्षण शामिल हैं। ये सभी कार्य बहुत ध्यान, गति और परिशुद्धता के साथ सम्पन्न होते हैं। इसके अतिरिक्त सामग्री को काम लेने में भी ये सहायक होते हैं।

इंटरनेशनल फेडरेशन ऑफ रोबोटिक्स (IFR) के अनुसार 2023 में विश्वभर में 4,281,585 रोबोट संचालन में थे।

## प्रकार और विशेषताएं

वेल्डिंग के लिए उपयोग किए जाने वाले छः-अक्ष रोबोटों का एक सेट
औद्योगिक रोबोट छः प्रकार के होते हैं।

### संधित रोबोट

संधित रोबोट (articulated robots) सबसे प्रचलित औद्योगिक रोबोट हैं। वो मानव हाथ की तरह दिखाई देते हैं इसीलिए इन्हें रोबोट का हाथ अथवा मैनिपुलेटर आर्म भी कहा जाता है। इनमें कई दिशाओं में घूमने और कई स्थानों से मुड़कर बहुत बड़ी दूरी तक काम करने की क्षमता होती है।

### स्वायत्त रोबोट

स्वायत्त रोबोट (autonomous robot) उस रोबोट को कहते हैं जो मान नियंत्रण के बिना काम करता है। पहले स्वायत्त रोबोट परिवेश को एल्मर एंड एल्सी के नाम से जाना जाता है जिसे डब्ल्यू ग्रे वाल्टर ने 1940 के दशक के आखिरी वर्षों में निर्मित किया था। ये रोबोट की पहली पीढ़ी थी जिसमें रोबोट उस तरह सोचने के लिए बनाया गया था जैसे जैविक दिमाग सोचता है। एल्मर एंड एल्सी को अक्सर कछुआ/टोर्टोइज कहा जाता था क्योंकि उसका आकार और चलने का तरिका कछुए जैसा था। ये फोटॉटैक्सिस करने में सक्षम था जो प्रकाश की उत्तेजना के कारण होने वाली गति है।

### कार्तीय निर्देशांक रोबोट

कार्तीय रोबोट को रेक्टिलिनियर, गैन्ट्री रोबोट और x-y-z रोबोट भी कहते हैं। ये सभी दिशाओं में घुमाने और विस्थापित होने के लिए विन्यासित होते हैं।

### बेलनाकार निर्देशांक रोबोट

बेलनाकार निर्देशांक रोबोट उनके आधार के रोटरी जोड़ और कम से कम एक प्रिज्मीय जोड़ से पहचाना जाता है।

### गोलाकार निर्देशांक रोबोट

गोलाकार निर्देशांक रोबोट में भी रोटरी जोड़ होते हैं। औद्योगिक अनुप्रयोगों में काम आने वाले ये सबसे पहले रोबोट थे।

## सन्दर्भ

## बाहरी कड़ियाँ
# पीडीऍफ

एक पीडीऍफ फ़ाइल की झलक
**पीडीऍफ** अर्थात **पोर्टेबल डॉक्यूमेण्ट फॉर्मेट** ई-पुस्तक हेतु प्रचलित फॉर्मेट है। यह अडॉबी नामक सॉफ्टवेयर कम्पनी के द्वारा विकसित किया गया था। वर्तमान में यह सबसे लोकप्रिय ई-बुक फॉर्मेट है। ई-पुस्तकों के अतिरिक्त इसे एक छपाई-मित्र (प्रिण्ट फ्रॅण्डली) फॉर्मेट के रूप में भी जाना जाता है।

## पीडीऍफ फाइल पढ़ना

पीडीऍफ फाइल को पढ़ने के लिये हमें पीडीऍफ रीडर सॉफ्टवेयर की आवश्यकता होती है। अडॉबी रीडर एक ऐसा ही सॉफ्टवेयर है। लेकिन यह काफी बड़े आकार का है तथा स्टार्ट होने में काफी समय लेता है और धीमा चलता है (खासकर पुराने पीसी पर)।
पीडीऍफ फाइलें पढ़ने के लिये एक अत्यन्त लोकप्रिय, हल्का-फुल्का, छोटे आकार का एवं मुफ्त सॉफ्टवेयर है - फॉक्सिट रीडर। यह काफी तेज चलता है, जल्दी शुरु होता है तथा निरन्तर अद्यतन होता रहता है।

## पीडीएफ के गुण-दोष

गुण
* बहुत प्रसिद्ध है। किसी भी युक्ति पर, किसी भी प्रचालन तंत्र में आसानी से खुल जाता है और सर्वत्र एक जैसा दिखता है।
* इसे देखना (पढ़ना) आसान है। पढ़ने वाले सॉफ्टवेयर आसानी से और निःशुल्क उपलब्ध हैं।
* हार्ड डिस्क पर कम जगह लेता है क्योंकि यह कई इमेज कम्प्रेशन अल्गोरिद्म का उपयोग करता है।

दोष
* पीडीएफ को सम्पादित करना कठिन है। सम्पादित करने वाले सॉफ्टवेयर निःशुल्क नहीं हैं।
* पीडीएफ में टेक्स्ट पर काम करना अधिक कठिन है क्योंकि इसमें टेक्स्ट को इमेज जैसा समझा जाता है।
* पीडीएफ से टेक्स्ट कॉपी करके अन्यत्र चिपकाने पर प्रायः उसमें परिवर्तन हो जाता है।
* **पढ़ना कठिन है** - पीडीएफ फाइलें मानक A4 या A3 में बनी होतीं है जो प्रिन्टर पर प्रिन्ट करने के लिए बहुत अच्छी हैं किन्तु अधिकांश कम्प्यूटर स्क्रीन 4:3 और 16:9 ऐस्पेक्ट रेशियो के बीच वाले होते हैं। इसका अर्थ यह हुआ कि जब आप पीडीएफ को स्क्रीन पर पढ़ते हैं तो बहुत अधिक समय व्यतीत करना पड़ता है।

## सन्दर्भ

## इन्हें भी देखें

* अडॉबी
* ई-पुस्तक
* अडॉबी रीडर
* फॉक्सिट रीडर
* ईपब (EPUB)

## बाहरी कड़ियाँ

* पीडीऍफ़ फाइल ओपन कैसे करे?
# अनुसन्धान संस्थान

**अनुसंधान संस्थान** (research institute) उन संस्थानों को कहते हैं जिनकी स्थापना किसी विशेष क्षेत्र में अनुसन्धान करने के लिए की गयी हो। अनुसंधान संस्थान, मूलभूत अनुसंधान में विशेषज्ञता प्राप्त कर सकते हैं या अनुप्रयुक्त अनुसंधान में। यद्यपि 'अनुसंधान' से अभिप्राय प्राकृतिक विज्ञानों में अनुसंधान से होता है किन्तु सामाजिक अनुसंधान के क्षेत्र में भी बहुत से संस्थान कार्यरत हैं, उदाहरण के लिए, समाज और इतिहास सम्बन्धी अनुसंधान के क्षेत्र में।

## सन्दर्भ

## इन्हें भी देखें

* विचारक समूह (थिंक टैंक)
# विक्टोरिया

| महारानी अलेक्झांड्रीना विक्टोरिया |
| --- |
| 1882 में लिहल फोटो |
| यूनाइटेड किंगडम की महारानी |
| शासनावधि | 20 जून 1837 – 22 जनवरी 1901 |
| राज्याभिषेक | 28 जून 1838 |
| पूर्ववर्ती | विलियम IV |
| उत्तरवर्ती | एडवर्ड VII |
| भारत की साम्राज्ञी |
| शासन | 1 मई 1876 – 22 जनवरी 1901 |
| दिल्ली दरबार | 1 जनवरी 1877 |
| उत्तरवर्ती | एडवर्ड VII |
|  |
| जन्म | 24 मई 1819 |
| निधन | 22 जनवरी 1901(1901-01-22) (उम्र 81 वर्ष) |
| समाधि | 4 फरवरी 1901 फ्रॉगमूर म्यूसोलियम, विंडसर |
| जीवनसंगी | किंग अल्बर्ट |
|

| पूरा नाम |
| --- |
| Queen Alexandrina Victoria |

 |
| घराना | हैनोवर |
| हस्ताक्षर |  |

महारानी **विक्टोरिया**, यूनाइटेड किंगडम की महारानी थीं।

## जीवन्

विक्टोरिया का जन्म सन्‌ 1819 के मई मास में हुआ था। वे आठ महीने की थीं तभी उनके पिता का देहांत हो गया। विक्टोरिया के मामा ने उनकी शिक्षा-दीक्षा का कार्य बड़ी निपुणता से संभाला। वे स्वयं भी बड़े योग्य और अनुभवी व्यक्ति थे। साथ ही वे पुरानी सभ्यता के पक्षपाती थे। विक्टोरिया को किसी भी पुरुष से एकांत में मिलने नहीं दिया गया। यहाँ तक कि बड़ी उम्र के नौकर-चाकर भी उनके पास नहीं आ सकते थे। जितनी देर वे शिक्षकों से पढ़तीं, उनकी माँ या धाय उनके पास बैठी रहती। पढ़ाई मे

## राजतिलक

अठारह वर्ष की अवस्था में विक्टोरिया गद्दी पर बैठीं। वे लिखती हैं कि मंत्रियों की रोज इतनी रिपोर्टें आती हैं तथा इतने अधिक कागजों पर हस्ताक्षर करने पड़ते हैं कि मुझे बहुत श्रम करना पड़ता है। किंतु इसमें मुझे सुख मिलता है। राज्य के कामों के प्रति उनका यह भाव अंत तक बना रहा। इन कामों में वे अपना एकछत्र अधिकार मानती थीं। उनमें वे मामा और माँ तक का हस्तक्षेप स्वीकार नहीं करती थीं। 'पत्नी, माँ और रानी - तीनों रूपों में उन्होंने अपना कर्तव्य अत्यंत ईमानदारी से निभाया। घर के नौकरों तक से उनका व्यवहार बड़ा अच्छा होता था'

## विवाह

विवाह होने पर वे पति को भी राजकाज से दूर ही रखती थीं। परंतु धीरे-धीरे पति के प्रेम, विद्वत्ता और चातुर्य आदि गुणों ने उन पर अपना अधिकार जमा लिया और वे पतिपरायण बनकर उनके इच्छानुसार चलने लगीं। किंतु 43 वर्ष की अवस्था में ही वे विधवा हो गईं। इस दुःख को सहते हुए भी उन्होंने 39 वर्ष तक बड़ी ईमानदारी और न्याय के साथ शासन किया। जो भार उनके कंधों पर रखा गया था, अपनी शक्ति-सामर्थ्य के अनुसार वे उसे अंत तक ढोती रहीं। किसी दूसरे की सहायता स्वीकार नहीं की।

उनमें बुद्धि-बल चाहे कम रहा हो पर चरित्रबल बहुत अधिक था। भारी वैधव्य-दुःख से दबे रहने के कारण दूसरों का दुःख उन्हें जल्दी स्पर्श कर लेता था। रेल और तार जैसे उपयोगी आविष्कार उन्हीं के काल में हुए।

## इन्हें भी देखें

* जीवनी
# क्वीन्सलैण्ड

क्वीन्सलैण्ड राज्य का ध्वज
क्वीन्सलैण्ड
**क्वीन्सलैण्ड**, ऑस्ट्रेलिया का एक राज्य है। इसकी राजधानी ब्रिस्बेन नगर है।

 यहां ऑस्ट्रेलिया का ग्रेट ऑस्ट्रेलियन बेसिन (उत्सुत कूप)

का मुख्य भाग स्थित है।

## सन्दर्भ

## बाहरी कड़ियाँ

* क्वीन्सलैण्ड राज्य की सरकार की वेबसाइट
# स्फुटन(वनस्पति विज्ञान)

आक के फल का स्फुटन, बीज अंदर दिख रहे हैं**स्फुटन** एक पादप संरचना जैसे कि एक फल, परागकोश, या बीजाणुकोश (sporangium) के परिपक्व होने पर स्वत: एकाएक खुल कर अपने अंदर समाहित सामग्री को बिखेरने को कहते है।

## फल स्फुटन

स्फुटन एक पादप संरचना जैसे कि एक फल, परागकोश, या
बीजाणुकोश (sporangium) के परिपक्व होने पर स्वतः एकाएक खुल कर अपने अंदर समाहित सामग्री को बिखेरने को कहते है।

## परागकोश स्फुटन

स्फुटन एक पादप संरचना जैसे कि एक फल, परागकोश, या कोश (sporangium) के परिपक्व होने पर स्वतः एकाएक खुल कर अपने अंदर समाहित सामग्री को बिखेरने को कहते है।

## बीजाणुकोश स्फुटन

## सन्दर्भ
# सैंटालेलीस

| सैंटालेलीस Santalales |
| --- |
|  |
| सैंटालम हेलेयाकालाए |
| वैज्ञानिक वर्गीकरण |
| जगत: | पादप |
| अश्रेणीत: | सपुष्पक |
| अश्रेणीत: | युडिकॉट​ |
| अश्रेणीत: | सैंटालेलीस​ |
| कुल |
|
कई कुल |

**सैंटालेलीस** (Santalales) सपुष्पक पौधों (यानि फूल देने वाले पौधों) का एक जीववैज्ञानिक गण है। यह विश्वभर में मिलते हैं लेकिन इनकी भारी संख्या उष्णकटिबंधीय व उपोष्णकटिबन्धीय क्षेत्रों में मिलती है। इसका नाम संदल से उत्पन्न हुआ है, जो इसका प्रकार वंश है।

## इन्हें भी देखें

* सैंटालेसियाए
* युडिकॉट​
* संदल

## सन्दर्भ
# १९६७

**1967** ग्रेगोरी कैलंडर का एक साधारण वर्ष है।

## घटनाएँ

* 6 मार्च - जोसेफ़ स्तालिन की बेटी स्वेतलाना भारत स्थित रूसी दूतावास से होते हुए अमेरिका पहुँची।
* 18 सितंबर- नागालैंड ने कामकाज के लिए अंगरेजी भाषा को मान्यता दी।
* 22 नवंबर- संयुक्त राष्ट्र ने २४२वां प्रस्ताव पारित करके इजरायल को जमीन वापस करने का निर्देश दिया।
* 3 दिसंबर- भारत का पहला रॉकेट रोहिणी आर एच ७५ को थुम्बा से प्रक्षेपित किया गया।

== अज्ञात तारीख़
की घटनाएँ ==

## जन्म

* 26 जनवरी- प्रदीप सोमासुंदरन, भारतीय पार्श्वगायक
* 27 जनवरी - बॉबी द्योल
* 4 अगस्त - अरबाज़ ख़ान
* 9 सितंबर - अक्षय कुमार
* 13 नवंबर - मीनाक्षी शेषाद्रि - भारतीय अभिनेत्री

## निधन

* १५ जुलाई - बाल गन्धर्व, मराठी रंगमंच के महान नायक और प्रसिद्ध गायक।

राममनोहर लोहिया का निधन (१२ अक्टूबर)